Jerry Smith

Jerome Anthony Smith (født 9. september 1930 i Dayton i Ohio, død 6. august 2011 i San Diego i California) var en amerikansk spiller og trener i amerikansk fotball. Jerry ble født i Dayton i Ohio og gikk på Chaminade High School, hvor han ble uteksaminert i 1948. Mens han gikk der spilte han tight end, og i 1982 ble han innlemmet i skolens Athletic Hall of Fame.

Etter Smiths karriere innen college football for Wisconsin Badgers valgte National Football Leagues (NFL) San Francisco 49ers Smith i NFL Draft i 1952. Han spilte left guard for laget i 1952 og 1953. I 1956 spilte han både for 49ers og Green Bay Packers. Smith spilte i totalt 29 kamper i løpet av sin NFL-karriere.

I 1960 tok han en stilling som trener for Boston Patriots’ defensive linemen og linebackere. To år senere tok han en lignende stilling med Buffalo Bills; i løpet av sine seks år med Bills vant laget to ligatitler i American Football League. I 1968 ansatte Cleveland Browns Smith som assistant personnel director. Fra 1969 til 1970 var Smith en trener for New Orleans Saints, og året etter det ble han offensive line coach for Denver Broncos. Den 17. november 1971 sa Bostons hovedtrener Lou Saban, som også hadde vært Smiths sjef i Boston og Buffalo, opp, og Smith ble utnevnt til hans erstatning i sesongens fem siste kamper. Broncos gikk 2–3 under Smith. Ettern 1971-sesongen ble han defensive line coach for Houston Oilers ut 1972; etter en sesong returnerte han til Browns, hvor han holdt flere stillinger. Han var trener for San Diego Chargers’ defensive line fra 1977 til 1983 og var en av de som utviklet de fire spillerne Fred Dean, Leroy Jones, Louie Kelcher og Gary «Big Hands» Johnson. De fire, som ble kjent som Bruise Brothers, sørget for at Chargers ledet NFL i sacks i 1980 med 60. Dean, Kelcher og  Johnson ble alle utvalgt til startere i Pro Bowl 1981.

Etter et hjerteinfarkt i 2007 slet Smith med helsen, og den 6. august 2011 døde han, 80 år gammel.

Referanser 

Offensive guards i amerikansk fotball
Trenere for Boston Patriots
Trenere for Buffalo Bills
Ledere i Cleveland Browns
Trenere for Denver Broncos
Green Bay Packers-spillere
Trenere for Houston Oilers
Trenere for New Orleans Saints
Trenere for San Diego Chargers
San Francisco 49ers-spillere
Personer fra Dayton
Utøvere av amerikansk fotball fra USA
Hovedtrenere for Denver Broncos